section_heading: Škotska monarhija
paragraph_text: Mary, rimokatolkinja, vladala je u doba velikih vjerskih nereda u Škotskoj. Nastojanjima reformatora kakav je, na primjer, bio John Knox, uspostavljen je primat protestantske vjere. Mary je izazvala nemir kad se 1565. udala za svog rođaka, katolika lorda Darnleya. Kad je lord Darnley 1567. ubijen u atentatu, Mary je sklopila još nepopularniji brak, s grofom od Bothwella, za koga je postojala rasprostranjena sumnja da je odgovoran na Darnleyevo ubojstvo. Plemići su se pobunili protiv kraljice i naposljetku ju primorali odreći se prijestolja. Mary je pobjegla u Englesku, a kruna je prešla na njenog maloletnog sina, Jamesa VI., koji je odgojen kao protestant. Mary je zatočena i naposljetku smaknuta po naređenju kraljice Elizabete I.<ref>Ashley, str. 567–575.